Brrr!!    Siseruumides saab hakkama. Polegi nagu teist [külma] ju eriti. Aga kuidagi läbilõikav on ikka. Eriliselt. Ja ei loe, et olen külmemat näinud. Mõned aastat tagasi Jõhvis, kaks nädalat jutti kolmkümmend vähem/rohkem.    Ja siis on mulle just tänaseks väänatud mingi tervisekontroll. No ei kutsu seda kilomeetrist jalutuskäiku tegema. See ei tundu nii möödapääsmatu käik kui eilne otse tööasjus pealesunnitud paarikilomeetrine jalutuskäik sallita, mille olin koju  jätnud (teadlikult ja pikema kalkulatsiooni tulemusel, kui siin kirjeldada viitsin; aga osutus eksivalikuks) ja mütsita, mille autost kaasahaaramine millegipärast lihtsalt pähe ei tulnud. (No ei kanna tavaliselt mütsi noh. Mu peakujuga ei sobi ükski.)    Eelmisel talvel sain kuidagi kõrvale põigeldud sellest tervisekontrollist. Mulle lihtsalt tundub see töötervishoiukontroll nii mõttetu. Andekaim, mis ma selle tulemusel olen kunagi saanud oli soovitus süüa silmade tugevdamiseks mustikatablette ja  käia üldfüüsilise jaoks ujumas, millest ühtegi tööandja ei kompenseeri kuigi on töötervishoiu arsti ettekirjutus. Kord oli kasu niipalju, et sain prilliretsepti, mille alusel tööandja 300kr prillidest hüvitas. Prille kasutan harva ja usun, et tunnen, kui vajaksin tugevamaid - siis võin ju ka ise arsti juurde minna. Pole uurinud, aga usuks, et ka iga teise arsti kirjutatud prillid hüvitataks, kui seos tööga paberile kirjutada. Nõnda ka muude nähtudega - kui vaja, siis lähen omal valikul. Tervisekontroll võib ju  hea mõte olla, aga mitte siis, kui keegi seda sulle sunniviisiliselt peale surub.    Praegu on aga töötervishoiu seaduses, et tööandja peab tagama tervisekontrolli (loogiline tööõiguse säte - tööandja kohustused ja töötaja õigused) ja... töötaja peab minema kontrolli, ükskõik mis alal tegutsed ja isegi kui sirge selg ja madal kolesterool ei ole su tingimustes kirjas. Ja töötaja kohustust kuidagi tagatud ei ole...